ทรัพย์สินที่ใช้ในการประกอบธุรกิจ

ทรัพย์สินหลักที่ใช้ในการประกอบธุรกิจ

+---------------------------+-------------+-------------+--------------+
| หน่วย : ล้านบาท             |             |             |              |
+---------------------------+-------------+-------------+--------------+
| รายการ                    | มูลค่าสุทธิ     | มูลค่าสุทธิ     | ห            |
|                           |             |             | นี้สินที่อาจเกิดขึ้น |
|                           | ณ 30 กันยายน | ณ 30 กันยายน |              |
|                           |             |             | จา           |
|                           | 2550        | 2551        | กการค้ำประกัน/ |
|                           |             |             |              |
|                           |             |             | ภ            |
|                           |             |             | าระผูกพัน/อาวัล |
+---------------------------+-------------+-------------+--------------+
| ลูกหนี้สัญญาเช่าการเงิน         | 308.48      | 334.32      | -            |
+---------------------------+-------------+-------------+--------------+
| ที่ดิน อาคารและอุปกรณ์         |             |             |              |
+---------------------------+-------------+-------------+--------------+
| สินทรัพย์ให้เช่า-สุทธิ           | 3,923.96    | 4,265.36    | -            |
+---------------------------+-------------+-------------+--------------+
| สินทรัพย์รอการให้เช่า          | -           | 182.43      | -            |
+---------------------------+-------------+-------------+--------------+
| อาคารชุดสำนักงาน            | 79.91       | 77.57       | -            |
+---------------------------+-------------+-------------+--------------+
| เครื่องใช้สำนักงาน            | 15.06       | 12.10       | -            |
+---------------------------+-------------+-------------+--------------+
| ยานพาหนะ                  | 5.87        | 15.14       | -            |
+---------------------------+-------------+-------------+--------------+
| รวม ที่ดิน อาคารและอุปกรณ์     | 4,024.79    | 4,552.60    | -            |
+---------------------------+-------------+-------------+--------------+
| รวม                       | 4,333.27    | 4,886.92    | -            |
+---------------------------+-------------+-------------+--------------+
| +----------------------+  |             |             |              |
| | ยอดสินทรัพย์ให้เช่าตา     |  |             |             |              |
| | มสัญญาเช่าดำเนินงาน-สุทธิ |  |             |             |              |
| | แสดงยอด              |  |             |             |              |
| | หลังหักค่าเผื่อผลขาดทุนจาก |  |             |             |              |
| |                      |  |             |             |              |
| | มูลค่าลดลง 4.07 ล้านบาท |  |             |             |              |
| +----------------------+  |             |             |              |
+---------------------------+-------------+-------------+--------------+

หมายเหตุ บริษัทมีกรรมสิทธิ์ในทรัพย์สินที่ใช้ในการประกอบธุรกิจ

นโยบายการบริหารสินทรัพย์

  นโยบายการจัดชั้นทรัพย์สิน

-   ไม่มี –

นโยบายการตั้งค่าเผื่อหนี้สงสัยจะสูญและการตั้งสำรองค่าเผื่อการด้อยค่าทรัพย์สิน

  นโยบายการตั้งค่าเผื่อหนี้สงสัยจะสูญ

บริษัทได้ให้ความสำคัญกับการบันทึกบัญชีที่รอบคอบและระมัดระวัง (Conservative) มาโดยตลอด
ซึ่งการประมาณค่าเผื่อหนี้สงสัยจะสูญของบริษัทสำหรับสัญญาเช่าทั้งสองประเภทนั้น
บริษัทจะพิจารณาจัดชั้นตามอายุของลูกหนี้เป็นรายลูกค้า
และนำหลักเกณฑ์อ้างอิงวิธีการตั้งประมาณค่าเผื่อหนี้สงสัยจะสูญตามเกณฑ์ของธนาคารแห่งประเทศไทยมาใช้
ควบคู่กับการยึดหลักความระมัดระวังและความไม่แน่นอนที่อาจจะเกิดขึ้นในอนาคต
ซึ่งทางบริษัทเห็นว่าเป็นนโยบายที่เหมาะสมกับบริษัทตามลักษณะการประกอบธุรกิจ นอกจากนั้นแล้ว
บริษัทยังพิจารณาการตั้งค่าเผื่อหนี้สงสัยจะสูญสำหรับลูกค้าที่ยังไม่ได้ค้างชำระโดยวิธีประมาณการจากประสบการณ์ในอดีตด้วย

  ลูกหนี้ที่ค้างชำระตั้งแต่ 3 เดือนขึ้นไป

อ้างถึง การที่สำนักงาน ก.ล.ต.
ได้ร่วมหารือกับสมาคมนักบัญชีและผู้สอบบัญชีรับอนุญาตแห่งประเทศไทย
เรื่องการตั้งค่าเผื่อหนี้สงสัยจะสูญของธุรกิจ Consumer Finance
เพื่อที่จะกำหนดกรอบนโยบายที่จะส่งเสริมให้บริษัทจดทะเบียน
(รวมทั้งบริษัทที่ออกหลักทรัพย์ขายแก่ประชาชน) มีวิธีปฏิบัติในการเปิดเผยข้อมูล
และบันทึกบัญชีที่รอบคอบระมัดระวังและมีความชัดเจน
ภายใต้กรอบมาตรฐานการบัญชีที่ออกโดยสมาคมนักบัญชีและผู้สอบบัญชีรับอนุญาตแห่งประเทศไทย
ตามหนังสือเวียนที่ กลต. ชส. (ว) 2/2547 ฉบับลงวันที่ 23 เมษายน 2547
ซึ่งได้กำหนดแนวทางปฏิบัติให้บริษัท Consumer Finance
พิจารณาตั้งค่าเผื่อหนี้สงสัยจะสูญเต็มจำนวนตามยอดหนี้คงค้างของลูกหนี้ที่ค้างชำระเกิน 3 งวดขึ้นไป
โดยไม่นำมูลค่าหลักประกันมาหักจากยอดหนี้คงค้างดังกล่าว

บริษัทได้รับทราบเบื้องต้นสำหรับหลักเกณฑ์ดังกล่าวแล้ว ทางบริษัทเห็นว่า
เนื่องจากบริษัทดำเนินธุรกิจโดยมุ่งเน้นสัญญาเช่าดำเนินงาน(Operating lease )เป็นหลัก
และบริษัทก็มิได้ดำเนินธุรกิจ Consumer Finance หรือเช่าซื้อแต่อย่างใด
ซึ่งตามหลักการบัญชีที่รับรองทั่วไปนั้นสัญญาเช่าดำเนินงาน (Operating lease )
จะบันทึกเป็นสินทรัพย์ให้เช่า-สุทธิในงบการเงิน
มิใช่บันทึกบัญชีเป็นลูกหนี้เหมือนเช่นในกรณีสัญญาเช่าซื้อ
นอกจากนั้นแล้วลูกค้าของบริษัทส่วนใหญ่เป็นนิติบุคคล
และบริษัทมีนโยบายการหยุดรับรู้รายได้ลูกหนี้ที่ค้างชำระตั้งแต่ 3 เดือนขึ้นไป
รวมทั้งเกณฑ์การตั้งค่าเผื่อหนี้สงสัยจะสูญสำหรับลูกหนี้ที่ค้างชำระเกิน 3 เดือน
ของบริษัทได้ใช้กรอบความระมัดระวังตามนโยบายการตั้งค่าเผื่อหนี้สงสัยจะสูญของบริษัทดังกล่าวข้างต้น

ดังนั้น จะเห็นได้ว่า ถึงแม้ว่าการดำเนินธุรกิจหลักของบริษัทจะเป็นสัญญาเช่าดำเนินงาน
แต่บริษัทก็บันทึกบัญชีโดยใช้หลักความระมัดระวังมาโดยตลอด
ซึ่งหากพิจารณาหลักปฏิบัติเรื่องการตั้งสำรองค่าเผื่อหนี้สงสัยจะสูญที่บริษัทใช้อยู่ในปัจจุบันแล้ว
บริษัทเห็นว่าหลักเกณฑ์ดังกล่าวไม่ได้แตกต่างจากหลักเกณฑ์ตามที่
สมาคมนักบัญชีและผู้สอบบัญชีรับอนุญาตแห่งประเทศไทย เสนออย่างเป็นสาระสำคัญ
บริษัทจึงขอคงไว้ซึ่งนโยบายการตั้งค่าเผื่อหนี้สูญแบบปัจจุบัน
โดยข้อมูลที่จะเสนอดังต่อไปนี้จะเป็นข้อมูลสนับสนุนถึงวิธีการตั้งสำรอง ฯ ของบริษัท

บริษัทตั้งค่าเผื่อหนี้สงสัยจะสูญเท่ากับผลเสียหายโดยประมาณที่อาจเกิดขึ้นจากการเรียกเก็บเงินจากลูกหนี้ตามสัญญาเช่าดำเนินงานและตามสัญญาเช่าทางการเงินไม่ได้
โดยการวิเคราะห์ประเภทและการพิจารณาฐานะของลูกหนี้ในปัจจุบัน
โดยมีรายละเอียดอัตราการตั้งค่าเผื่อหนี้สงสัยจะสูญของลูกหนี้ค้างชำระดังนี้

มากกว่า 0 เดือน ถึง 1 เดือน ร้อยละ 1

มากกว่า 1 เดือน ถึง 3 เดือน ร้อยละ 2

มากกว่า 3 เดือนขึ้นไป ร้อยละ 100

นอกจากนี้
บริษัทยังได้มีการพิจารณาตั้งค่าเผื่อหนี้สงสัยจะสูญในลักษณะสำรองทั่วไปเพิ่มอีกเป็นจำนวนเท่ากับร้อยละของยอดคงเหลือของลูกหนี้
ณ วันสิ้นปี ซึ่งฝ่ายบริหารจะได้พิจารณาสอบทานความพอเพียงของอัตราร้อยละดังกล่าวทุกสิ้นปี
โดยมีรายละเอียดตามตารางดังต่อไปนี้

ลูกหนี้ ณ 30 กันยายน 2551

ลูกหนี้สัญญาเช่าดำเนินงาน ณ วันที่ 30 กันยายน 2551

ลูกหนี้สัญญาเช่าดำเนินงาน ณ วันที่ 30 กันยายน 2551 ที่อาจมีปัญหาในการชำระหนี้
แยกตามอายุที่ค้างชำระได้ดังนี้

  ----------------------- ---------------- -------- -------- -------- ---------- ------
  ระยะเวลาที่ค้างชำระ        น้อยกว่าหรือเท่ากับ 1 มากกว่า 1 มากกว่า 3 มากกว่า 6 มากกว่า 12  รวม
                          เดือน             ถึง 3     ถึง 6     ถึง 12    เดือนขึ้นไป   
                                           เดือน     เดือน     เดือน                

  จำนวนลูกค้า(ราย)          74               13       4        1        3          77

  ยอดค้างชำระ(ล้านบาท)      6.02             1.45     0.35     0.03     0.09       7.94

  ค่าเผื่อหนี้สงสัยจะสูญ         2.51             1.45     0.35     0.03     0.09       4.43
  (ล้านบาท)                                                                       
  ----------------------- ---------------- -------- -------- -------- ---------- ------

บริษัทได้ตั้งค่าเผื่อหนี้สูญไว้เป็นจำนวนเท่ากับผลขาดทุนโดยประมาณที่อาจเกิดขึ้นจากการเรียกเก็บเงินจากหนี้ค่าเช่าตามสัญญาเช่าดำเนินงานไม่ได้เป็นจำนวนเงินประมาณ
4.43 ล้านบาท ซึ่งจำนวนดังกล่าวเพียงพอต่อผลขาดทุนโดยประมาณที่บริษัทอาจได้รับ

ลูกหนี้สัญญาเช่าการเงิน ณ วันที่ 30 กันยายน 2551

ลูกหนี้สัญญาเช่าการเงิน ณ วันที่ 30 กันยายน 2551 ที่อาจมีปัญหาในการชำระหนี้
แยกตามอายุที่ค้างชำระได้ดังนี้

+----------------------+-------+------+------+------+-------+------+
| ระยะเวลาที่ค้างชำระ     | น้อยก  | มา   | มา   | มา   | ม     | รวม  |
|                      | ว่าหรือ | กกว่า | กกว่า | กกว่า | ากกว่า |      |
|                      | เท่ากับ | 1 ถึง | 3 ถึง | 6ถึง  | 12    |      |
|                      | 1     | 3    | 6    | 12   | เดือ   |      |
|                      | เดือน  | เดือน | เดือน | เดือน | นขึ้นไป |      |
+----------------------+-------+------+------+------+-------+------+
| จำนวนลูกค้า(ราย)       | 4     | 1    | 1    | 1    | 1     | 4    |
+----------------------+-------+------+------+------+-------+------+
| ยอดค้างชำระ(ล้านบาท)   | 0.30  | 0.33 | 0.49 | 0.68 | -     | 1.80 |
+----------------------+-------+------+------+------+-------+------+
| ค                    | 3     | -    | -    | -    | -     | 36   |
| ่าเช่าที่ยังไม่ถึงกำหนดชำระ | 62.71 |      |      |      |       | 2.71 |
|                      |       |      |      |      |       |      |
| (ล้านบาท)             |       |      |      |      |       |      |
+----------------------+-------+------+------+------+-------+------+
| รวมลูกหนี้ทั้งสิ้น(ล้านบาท)* | 3     | 0.33 | 0.49 | 0.68 | -     | 36   |
|                      | 63.01 |      |      |      |       | 4.51 |
+----------------------+-------+------+------+------+-------+------+
| ค่าเ                  | 21.31 | 0.33 | 0.49 | 0.68 | 0.00  | 2    |
| ผื่อหนี้สงสัยจะสูญ(ล้านบาท) |       |      |      |      |       | 2.81 |
+----------------------+-------+------+------+------+-------+------+

* จำนวนเงินดังกล่าวไม่รวมยอดลูกหนี้ Residual Value

บริษัทได้ตั้งค่าเผื่อหนี้สงสัยจะสูญไว้เป็นจำนวนเท่ากับผลขาดทุนโดยประมาณที่อาจเกิดขึ้นจากการเรียกเก็บจากลูกหนี้ค่าเช่าตามสัญญาเช่าการเงินไม่ได้ซึ่งได้ประมาณจากยอดลูกหนี้สัญญาเช่าการเงินหลังหักเงินประกันการเช่าและมูลค่าทรัพย์สินให้เช่าที่บริษัทคาดว่าจะขายได้
โดยมีเงินประกันการเช่า 7.03 ล้านบาทและค่าเผื่อหนี้สงสัยจะสูญมีจำนวนเงินประมาณ 22.81
ล้านบาท ซึ่งจำนวนดังกล่าวเพียงพอต่อผลขาดทุนโดยประมาณที่บริษัทอาจได้รับ

* จำนวนเงินดังกล่าวไม่รวมยอดลูกหนี้ RV

นโยบายการสำรองค่าเผื่อการด้อยค่าทรัพย์สิน

บริษัทจะประเมินการด้อยค่าของเงินลงทุน สินทรัพย์ถาวร และสินทรัพย์อื่น
เมื่อมีเหตุการณ์หรือมีการเปลี่ยนแปลงสภาพการณ์ที่ทำให้เกิดข้อบ่งชี้ว่ามูลค่าที่คาดว่าจะได้รับคืนของสินทรัพย์มีจำนวนต่ำกว่ามูลค่าที่บันทึกบัญชีไว้
ขาดทุนจากการด้อยค่าบันทึกเป็นค่าใช้จ่ายในงบกำไรขาดทุน
บริษัทจะบันทึกกลับบัญชีรายการขาดทุนจากการด้อยค่าของสินทรัพย์เป็นรายได้เมื่อข้อบ่งชี้เกี่ยวกับการด้อยค่าของสินทรัพย์ไม่มีอยู่อีกต่อไป
หรือขาดทุนจากการด้อยค่ามีจำนวนลดลง
จำนวนเงินที่กลับรายการจะต้องไม่สูงกว่ามูลค่าตามบัญชีที่ควรเป็นหากบริษัทไม่เคยรับรู้ผลขาดทุนจากการด้อยค่าของสินทรัพย์ในปีก่อนๆ

สำหรับค่าเผื่อขาดทุนจากมูลค่าที่ลดลงของสินทรัพย์ที่ให้เช่าตามสัญญาเช่าดำเนินงานเฉพาะผู้เช่ารายที่ค้างชำระเกินกว่าสามเดือน
โดยประมาณจากมูลค่าที่จะได้รับคืนของสินทรัพย์
ซึ่งผู้บริหารอาศัยข้อมูลจากราคาประเมินของสินทรัพย์ตามท้องตลาดโดยเฉลี่ยหักด้วยส่วนลดที่คาดว่าจะเกิดขึ้นซึ่งประมาณโดยฝ่ายบริหาร

บริษัทตั้งค่าเผื่อขาดทุนจากมูลค่าที่ลดลงของทรัพย์สินรอการขายโดยประมาณจากมูลค่าที่จะได้รับคืนของสินทรัพย์
ซึ่งฝ่ายบริหารอาศัยข้อมูลจากราคาประเมินของสินทรัพย์ตามท้องตลาด

นโยบายการระงับการรับรู้รายได้

บริษัทบันทึกค่าเช่ารับตามสัญญาเช่าดำเนินงานและรายได้จากสัญญาเช่าการเงินสำหรับผู้เช่ารายที่ค้างชำระเกินกว่าสามเดือนเป็นรายได้ตามสิทธิสำหรับระยะเวลาเพียงสามเดือน

นโยบายการลงทุนในบริษัทย่อยและบริษัทร่วม

เพื่อให้การดำเนินงานของบริษัทเป็นไปอย่างมีประสิทธิภาพและมีความคล่องตัวยิ่งขึ้น
บริษัทจึงได้จัดตั้งบริษัท พลัส เซ็นเตอร์ จำกัด ขึ้นเพื่อใช้ในการบริหารควบคุมรถยนต์ทดแทน
โดยมีวัตถุประสงค์หลัก ดังนี้

  1. เพื่อจัดหา/จัดเตรียมยานพาหนะสำรองไว้เป็นรถยนต์ทดแทนสำหรับลูกค้าบริษัท

  2. เพื่อจัดหา/จัดเตรียมยานพาหนะสำรองไว้เป็นรถยนต์ให้เช่าระยะสั้นสำหรับลูกค้าบริษัท

  3. เพื่อบริหารจัดการให้ยานพาหนะสำรองอยู่ในสภาพพร้อมใช้

  4. เพื่อทำหน้าที่ดำเนินการ รับ-ส่ง ยานพาหนะสำรองให้กับลูกค้าบริษัท

  5.
  เพื่อให้การว่าจ้างบุคลากรมีความคล่องตัวและสามารถว่าจ้างบุคลากรได้เหมาะสมกับงานตามวัตถุประสงค์ที่
  1 – 4

ทั้งนี้ ในปี 2549 บริษัทได้ลงทุนในบริษัท พลัส เซ็นเตอร์ จำกัด ซึ่งเป็นบริษัทย่อยของบริษัท
โดยบริษัทเป็นผู้ถือหุ้น เป็นจำนวนเงิน 9,999,930 บาท (99.99%) ณ 30 กันยายน 2551 บริษัท
พลัส เซ็นเตอร์ จำกัด ยังไม่ได้เริ่มดำเนินธุรกิจหลัก